Na temelju članka 107. Zakona o odgoju i obrazovanju u osnovnoj i srednjoj školi („Narodne novine“ 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17), čl. 97. Statuta Osnovne škole Zrinskih i Frankopana Otočac, te članka 7. i 8. Pravilnika o radu Osnovne škole Zrinskih i Frankopana Otočac, ravnateljica Osnovne škole Zrinskih i Frankopana Otočac, Kralja Zvonimira 15, 53220 Otočac, Jasminka Devčić, prof., dana 23. veljače 2018. godine raspisuje

**N A T J E Č A J**

za prijem radnika u radni odnos

**OSNOVNA ŠKOLA ZRINSKIH I FRANKOPANA OTOČAC**

1. Učitelj informatike 40 sati tjedno, puno određeno radno vrijeme u MŠ Otočac

M/Ž

2. Stručni suradnik psiholog 40 sati tjedno, puno određeno radno vrijeme u OŠ Otočac

M/Ž

Uvjeti: Prema čl. 105. Zakona o odgoju i obrazovanju u osnovnoj i srednjoj školi.

Za rad u osnovnoj školi ne smiju postojati zapreke iz članka 106. Zakona o odgoju i obrazovanju u osnovnoj i srednjoj školi.

Uz prijavu priložiti:

1. životopis,
2. dokaz o državljanstvu,
3. dokaz o stečenoj stručnoj spremi (presliku diplome),
4. potvrdu Hrvatskog zavoda za mirovinsko osiguranje o radnom stažu,
5. uvjerenje nadležnog suda da se protiv podnositelja prijave ne vodi kazneni postupak u smislu članka 106. Zakona o odgoju i obrazovanju u osnovnoj i srednjoj školi, ne starije od 6 mjeseci (izvornik).

Rok za podnošenje prijava na natječaj je 8 dana od dana objave na mrežnim stranicama i oglasnoj ploči Hrvatskog zavoda za zapošljavanje odnosno na mrežnim stranicama i oglasnoj ploči Osnovne škole Zrinskih i Frankopana, Otočac.

Kandidatom u natječajnom postupku smatra se osoba koja je podnijela urednu i pravovremenu prijavu na natječaj zajedno sa svim prilozima, te koja ispunjava uvjete iz natječaja.

Urednom se smatra samo prijava koja sadrži sve podatke i priloge navedene u javnom natječaju.

Nepotpune i nepravodobne prijave neće se razmatrati.

Kandidati koji se po posebnim propisima pozivaju na prednost pri zapošljavanju moraju prilikom prijave na natječaj dostaviti svu potrebnu dokumentaciju i dokaze koje posebni propisi propisuju pri ostvarivanju prava na prednost kod zapošljavanja.

Kandidati koji se pozivaju na pravo prednosti pri zapošljavanju sukladno članku 102. stavku 1.-3. Zakona o pravima hrvatskih branitelja iz Domovinskog rata i članovima njihovih obitelji (NN br. 121/17) uz prijavu na natječaj dužni su, pored svih dokaza o ispunjavanju traženih uvjeta iz natječaja, priložiti i dokumentaciju propisanu člankom 103. stavkom 1. Zakona o pravima hrvatskih branitelja iz Domovinskog rata i članovima njihovih obitelji

(poveznica na internetsku stranicu Ministarstva hrvatskih branitelja na kojoj su navedeni dokazi potrebni za ostvarivanje prva prednosti pri zapošljavanju:

[https://branitelji.gov.hr/UserDocsImages//NG/12%20Prosinac/Zapo%C5%A1ljavanje//Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf](https://branitelji.gov.hr/UserDocsImages/NG/12%20Prosinac/Zapo%C5%A1ljavanje/Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf).).

Sukladno čl. 13. st. 3. Zakona o ravnopravnosti spolova (NN br. 82/08, 69/17), na natječaj se mogu javiti osobe oba spola.

Kandidati prijavljeni na natječaj čije su prijave uredne i koji ispunjavaju uvjete iz javnog natječaja, mogu biti pozvani na intervju, o čemu će biti pravodobno obaviješteni putem e-maila ili telefona.

Prijave s potrebnom dokumentacijom o ispunjavanju uvjeta dostaviti na adresu:

Osnovna škola Zrinskih i Frankopana Otočac,

Kralja Zvonimira 15,

53220 OTOČAC,

- za natječaj -

**uz obaveznu naznaku za koje radno mjesto se kandidat prijavljuje**

O rezultatima natječaja kandidati će biti obaviješteni putem mrežne stranice Osnovne škole Zrinskih i Frankopana ([www.os-zrinskihifrankopana-otocac.skole.hr](http://www.os-zrinskihifrankopana-otocac.skole.hr)) u zakonskom roku.

KLASA: 100-04/18-01/06

URBROJ: 2125/21-01-18-04

U Otočcu, 23. veljače 2018. godine

RAVNATELJICA

Jasminka Devčić, prof.